Source: http://www.bihon.ro/noi-insine-ne-am-facut-greu-acest-meci/1731943
Timestamp: 2018-05-26 12:13:23+00:00

Document:
„Noi înşine ne-am făcut greu acest meci” - BIHON
„Noi înşine ne-am făcut greu acest meci”
la	13. noiembrie 2016 17:22	 Reactualizat la:	 13. noiembrie 2016 17:36
CSM CSU a învins cu multă dificultate pe BC SCM Timişoara într-o partidă contând pentru etapa a 8-a a Ligii Naţionale de baschet masculin.
FOTO: CSM CSU Oradea - BC Timișoara
Succesul campionilor este meritat, în condiţiile în care ei s-au aflat la conducere în majoritatea timpului de joc. Echipa noastră a practicat însă un joc defensiv slab, permiţându-le timişorenilor să se afle de câteva ori în avantaj şi să ne pericliteze victoria. Meciul s-a încheiat cu scorul de 84-82.
CSM CSU a intrat bine în meci, detaşându-se la o diferenţă de 11 puncte, scoruri 15-4 (‘5), 17-6 (‘6) şi se părea că nu vor avea probleme. Din nefericire, oaspeţii au echilibrat jocul spre finalul primului sfert, meciul păstrând acelaşi aspect până spre final. Sfertul patru a avut o desfăşurare palpitantă.
Gazdele au condus cu 80-75 (’39), dar BC SCM Timişoara a izbutit să egaleze când mai erau 32 de secunde, scor 80-80. Soarta partidei a fost decisă de inspiraţia lui Zeno, care a marcat de la distanţă pentru 83-80, cu 12 secunde înainte de ultimul fluier al sirenei. Oaspeţii au înscris apoi un coş de două puncte, pentru ca acelaşi Zeno să stabilească scorul final, 84-82, de la linia de pedeapsă. CSM CSU se impune astfel cu emoţii, după un meci în care nivelul de concentrare al jucătorilor săi a lăsat de dorit în numeroase momente.
Fără Denison
Absenţa pivotului Sean Denison, accidentat, a contat mult, dereglând sistemul de joc al gazdelor. Antrenorul Cristian Achim a fost nevoit să-l folosească pe Nicoară pe acest post pentru aproape întreaga durată a sfertul patru, după descalificarea lui Ţîbîrnă.
Etapa viitoare, CSM CSU va juca pe teren propriu cu Dinamo (sâmbătă, 19 noiembrie). Până atunci, orădenii vor primi miercuri vizita echipei Khimik Youzhne, în etapa a 5-a a grupelor Ligii Campionilor.
„A fost un mei dificil, dar noi înşine ne-am făcut viaţa grea, deoarece nu am jucat la nivelul dorit. Avem o problemă foaret mare legată de accidentări, acum ne-a lipsit Denison, iar Zeno s-a aflat abia la al doilea său meci după o absenţă de şase săptămâni. Nicoară a jucat foarte mult pe poziţia cinci, pentru care nu s-a antrenat decât o zi şi jumătate. Chiar şi aşa, trebuia să câştigăm mai uşor acest meci. Totul pleacă de la concentrare. Este foaret greu să ai mintea limpede atunci când ai două meciuri pe săptămână, cu călătorii infernale şi cu un timp foarte redus de recuperare şi de pregătire”, a afirmat antrenorul CSMJ CSU Oradea, Cristian Achim.
CSM CSU Oradea – BC SCM Timişoara 84-82 (21-19, 20-20, 27-24, 16-19)
CSM CSU Oradea: Mirkovic 13 (2×3), Zeno 13 (2), Mandache 11 (1), Barnette 14, Petrişor, Nicoară 8, Comagic 2, Ţîbîrnă 14 (2), Pasalic 7 (1), Nicolescu 2, Sg. Pop. Nu a jucat Paşca. Antrenor: Cristian Achim. Asistent: Milan Mitrovic
BC SCM Timişoara: Andrei, Jeremic 11 (1×3), Komatina 14 (1), Otasevic 11 (2), Popa Calotă 12, Păun 7, Drăguşin 4, Diaz 18, Rambo 5 (1). Nu a jucat Mocriţchi. Antrenor: Nenad Mandic. Asistent: Cristian Bota
Arbitri: Ciprian Stoica – Bukuresti László, Bertalan István. Comsiar FR Baschet: Stelian Bănică
Eliminări pentru 5 faulturi: Ţîbîrnă ’32 / Jeremic ’26, Popa Calotă ’33
Taguri: bc timisoara, CSM CSU Oradea, Martin Zeno

References: CSM 
 CSM 

CSM 
 CSM 
 CSM 

CSM 

CSM 
 CSM